CELEX: 32009R1293
Language: bg
Date: 2009-12-23 00:00:00
Title: Регламент (ЕС) № 1293/2009 на Комисията от 23 декември 2009 година за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен счетоводен стандарт (МСС) 32 (Текст от значение за ЕИП)

24.12.2009   
            
            
               BG
            
            
               Официален вестник на Европейския съюз
            
            
               L 347/23
            
         
      РЕГЛАМЕНТ (ЕС) № 1293/2009 НА КОМИСИЯТА
   
   от 23 декември 2009 година
   за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен счетоводен стандарт (МСС) 32
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1), и по-специално член 3, параграф 1 от него,
   като има предвид, че:
   
               (1)
            
            
               С Регламент (ЕО) № 1126/2008 на Комисията (2) бяха приети някои международни стандарти и разяснения, които съществуваха към 15 октомври 2008 г.
            
         
               (2)
            
            
               На 8 октомври 2009 г. Съветът по международни счетоводни стандарти (СМСС) публикува изменение на Международен счетоводен стандарт (МСС) 32 Финансови инструменти: представяне по отношение на класификация на емитирането на права, наречено по-долу „изменение на МСС 32“. С изменението на МСС 32 се уточнява как се отчитат някои права, когато емитираните инструментите са деноминирани във валута, различна от функционалната валута на емитента. Ако тези инструменти са емитирани пропорционално на съществуващите акционери на емитента, за фиксирана парична сума, те следва да бъдат класифицирани като собствен капитал, дори ако тяхната цена на упражняване е деноминирана във валута, различна от функционалната валута на предприятието.
            
         
               (3)
            
            
               Допитването до Техническата експертна група (ТЕГ) на Европейската консултативна група по финансово отчитане (ЕКГФО) потвърди, че изменението на МСС 32 отговаря на техническите критерии за приемане, посочени в член 3, параграф 2 от Регламент (ЕО) № 1606/2002. В съответствие с Решение № 2006/505/ЕО на Комисията от 14 юли 2006 година за създаване на група за проучване на становищата относно счетоводните стандарти, предназначена да консултира Комисията относно обективността и неутралитета на становищата на Европейската консултативна група за финансова отчетност в Европа (ЕКГФО) (3), групата за проучване на становищата относно счетоводните стандарти разгледа становището на ЕКГФО по приемане на разяснението и информира Комисията, че то е неутрално и обективно.
            
         
               (4)
            
            
               Следователно Регламент (ЕО) № 1126/2008 следва да бъде съответно изменен.
            
         
               (5)
            
            
               Предвидените в настоящия регламент мерки са съобразени със становището на Регулаторния комитет по счетоводство,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложението към Регламент (ЕО) № 1126/2008, Международен счетоводен стандарт (МСС) 32 Финансови инструменти: представяне се изменя, както е посочено в приложението към настоящия регламент.
   Член 2
   Всяко дружество прилага изменението на МСС 32, както е посочено в приложението към настоящия регламент, най-късно от датата, на която започва неговата първа финансова година след 31 януари 2010 г.
   Член 3
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 декември 2009 година.
      
         
            За Комисията
         
         
            Председател
         
         José Manuel BARROSO
         
      
   
   
      (1)  ОВ L 243, 11.9.2002 г., стр. 1.
   
      (2)  ОВ L 320, 29.11.2008 г., стр. 1.
   
      (3)  ОВ L 199, 21.7.2006 г., стр. 33.
   
      ПРИЛОЖЕНИЕ
      
         МЕЖДУНАРОДНИ СЧЕТОВОДНИ СТАНДАРТИ
      
      
                  МСС 32
               
               
                  Изменения на МСС 32 Финансови инструменти: Представяне
                  
               
            
         „Възпроизвеждането е разрешено на територията на Европейското икономическо пространство. Всички права са запазени извън ЕИП с изключение на правото за възпроизвеждане за лична употреба или други честни сделки. Допълнителна информация може да се получи от IASB на адрес www.iasb.org.uk“
      
      КЛАСИФИКАЦИЯ НА ЕМИСИИТЕ НА ПРАВА
      
         Изменение на МСС 32
      
      
         
            Финансови инструменти: Представяне
         
      
      Параграфи 11 и 16 се изменят. Добавя се параграф 97Д.
      ДЕФИНИЦИИ (ВЖ. СЪЩО ПАРАГРАФИ НП3–НП23)
      
                  
                     11
                  
               
               
                  В настоящия Стандарт са използвани следните термини с посоченото значение:
                  
                     …
                  
                  
                     
                        Финансов пасив - всеки пасив, който е:
                  
                  
                              
                                 а)
                              
                           
                           
                              
                                 …
                              
                           
                        
                              
                                 б)
                              
                           
                           
                              
                                 договор, който ще бъде или може да бъде уреден в инструменти на собствения капитал на емитента и е:
                              
                              
                                          
                                             i)
                                          
                                       
                                       
                                          
                                             недериватив, за който предприятието е или може да бъде задължено да предостави променлив брой инструменти на собствения капитал на предприятието; или
                                          
                                       
                                    
                                          
                                             ii)
                                          
                                       
                                       
                                          
                                             дериватив, който ще бъде или може да бъде уреден по начин, различен от размяна на фиксирана парична сума или друг финансов актив за фиксиран брой инструменти на собствения капитал на предприятието. За тази цел правата, опциите или варантите за придобиване на фиксиран брой инструменти на собствения капитал на предприятието за фиксирана сума в каквато и да било валута представляват инструменти на собствения капитал, ако предприятието предлага тези права, опции или варанти пропорционално на всички съществуващи държатели на същия клас от неговите собствени недеривативни капиталови инструменти. Също така за тази цел инструментите на собствения капитал на предприятието …
                                          
                                       
                                    
                        
            ПРЕДСТАВЯНЕ
      
         Пасиви и собствен капитал (вж. също параграфи НП13–НП14Й и НП25 — НП29А)
      
      
                  16
               
               
                  Когато емитент прилага дефинициите в параграф 11, за да определи дали даден финансов инструмент е инструмент на собствения капитал, а не финансов пасив, инструментът е инструмент на собствения капитал, само ако са изпълнени и двете условия (а) и (б) по-долу:
                  
                              а)
                           
                           
                              …
                           
                        
                              б)
                           
                           
                              Ако инструментът ще бъде или може да бъде уреден в инструменти на собствения капитал на емитента, той е:
                              
                                          i)
                                       
                                       
                                          недериватив, който не включва договорно задължение за емитента да предостави променлив брой свои инструменти на собствения капитал; или
                                       
                                    
                                          ii)
                                       
                                       
                                          дериватив, който ще бъде уреден от емитента само чрез размяна на фиксирана парична сума или друг финансов актив за фиксиран брой от неговите инструменти на собствения капитал. За тази цел правата, опциите или варантите за придобиване на фиксиран брой инструменти на собствения капитал на предприятието за фиксирана сума в каквато и да било валута представляват инструменти на собствения капитал, ако предприятието предлага тези права, опции или варанти пропорционално на всички съществуващи държатели на същия клас от неговите собствени недеривативни капиталови инструменти. Също така за тази цел инструментите на собствения капитал на емитента не включват инструменти, които имат всички характеристики и отговарят на всички условия, посочени в параграфи 16А и 16Б или параграфи 16В и 16Г, или инструменти, които сами по себе си са договори за бъдещо получаване или предоставяне на инструменти на собствения капитал на емитента.
                                       
                                    
                        Договорно задължение …
               
            ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
      
                  97Д
               
               
                  Параграфи 11 и 16 бяха изменени с издадената през октомври 2009 г. Класификация на емисиите на права. Предприятието прилага това изменение за годишните периоди, започващи на или след 1 февруари 2010 година По-ранното прилагане се разрешава. Ако предприятието прилага изменението за по-ранен период, то оповестява този факт.